เทศบาลเมืองสระแก้ว

สระแก้ว เป็นเทศบาลเมืองแห่งหนึ่งในอำเภอเมืองสระแก้ว จังหวัดสระแก้ว ตั้งอยู่ห่างจากเขตแดนไทย–กัมพูชาประมาณ 48 กิโลเมตร และห่างจากกรุงเทพมหานครประมาณ 200 กิโลเมตร เมืองสระแก้วเป็นเทศบาลที่ตั้งศาลากลางจังหวัดสระแก้ว และที่ตั้งที่ว่าการอำเภอเมืองสระแก้ว เขตเทศบาลมีพื้นที่ 28 ตารางกิโลเมตร ครอบคลุมบางส่วนของตำบลสระแก้วและบางส่วนของตำบลท่าเกษม

**ประวัติ**
ในสมัยอาณาจักรสุวรรณภูมิและอาณาจักรทวารวดี สระแก้วเป็นชุมชนที่มีความสำคัญแห่งหนึ่ง มีฐานะเป็นเมืองขึ้นของเมืองปราจีนบุรี (เมืองประจิมในสมัยโบราณ)
"สระแก้ว" เป็นชื่อที่มาจากชื่อสระน้ำโบราณซึ่งอยู่ในพื้นที่อำเภอเมืองสระแก้ว มีอยู่จำนวน 2 สระ ในสมัยกรุงธนบุรีราวปี พ.ศ. 2323 พระบาทสมเด็จพระพุทธยอดฟ้าจุฬาโลกมหาราช (เมื่อครั้งทรงเป็นสมเด็จเจ้าพระยามหากษัตริย์ศึก) เป็นแม่ทัพยกทัพไปตีกัมพูชา (เขมร) ได้แวะพักกองทัพที่บริเวณสระน้ำทั้งสองแห่งนี้ กองทัพได้อาศัยน้ำจากสระใช้สอยและได้ขนานนามสระทั้งสองว่า "สระแก้ว-สระขวัญ" และได้นำน้ำจากสระทั้งสองแห่งนี้ใช้ในการประกอบพิธีถือน้ำพิพัฒน์สัตยา โดยถือว่าเป็นน้ำบริสุทธิ์
สมัยก่อนสระแก้วมีฐานะเป็นตำบลขึ้นอยู่ในการปกครองของอำเภอเมืองกระบินทร์บุรี จังหวัดกระบินทร์บุรี ซึ่งทางราชการได้ตั้งเป็นด่านสำหรับตรวจคนและสินค้าเข้า-ออก มีข้าราชการตำแหน่งนายกองทำหน้าที่เป็นนายด่าน จนเมื่อปี พ.ศ. 2452 ทางราชการได้จัดตั้งกิ่งอำเภอชื่อว่า กิ่งอำเภอสระแก้ว โดยใช้ชื่อสระน้ำเป็นชื่อกิ่งอำเภอ ขึ้นกับอำเภอเมืองกระบินทร์บุรี ภายหลังจังหวัดกระบินทร์บุรีถูกยุบ จึงถูกยุบรวมกับจังหวัดปราจีนบุรี เมื่อวันที่ 31 มีนาคม พ.ศ. 2468 ต่อมาเมื่อวันที่ 23 กรกฎาคม พ.ศ. 2501 ได้มีพระราชกฤษฎีกาจัดตั้งอำเภอชื่อว่า อำเภอสระแก้ว ขึ้นอยู่ในการปกครองของจังหวัดปราจีนบุรี และในวันที่ 1 ธันวาคม พ.ศ. 2536 ได้มีจัดตั้งจังหวัดสระแก้ว เป็นจังหวัดลำดับที่ 74 ของประเทศไทย จังหวัดสระแก้ว เป็นหนึ่งในสามจังหวัดที่ได้รับจัดตั้งยกฐานะเป็นจังหวัดขึ้นเมื่อปี พ.ศ. 2536 พร้อมกับจังหวัดหนองบัวลำภู และจังหวัดอำนาจเจริญ
สุขาภิบาลสระแก้วได้รับการยกฐานะขึ้นเป็นเทศบาลเมืองสระแก้ว เมื่อวันที่ 7 มกราคม พ.ศ. 2538

**ที่ตั้งและอาณาเขต**
เทศบาลเมืองสระแก้วมีอาณาเขตติดต่อดังนี้- ทิศเหนือ ติดต่อกับองค์การบริหารส่วนตำบลหนองบอน และองค์การบริหารส่วนตำบลท่าเกษม- ทิศใต้ ติดต่อกับองค์การบริหารส่วนตำบลสระขวัญ องค์การบริหารส่วนตำบลสระแก้ว และองค์การบริหารส่วนตำบลท่าเกษม- ทิศตะวันออก ติดต่อกับองค์การบริหารส่วนตำบลท่าเกษม- ทิศตะวันตก ติดต่อกับองค์การบริหารส่วนตำบลสระแก้ว

**ชุมชน**
เทศบาลเมืองสระแก้วได้แบ่งออกเป็น 18 ชุมชน ดังนี้- ชุมชนที่ 1 บ้านคำเจริญ - ชุมชนที่ 2 บ้านหนองนกเขา - พี.ที.ที.- ชุมชนที่ 3 บ้านหนองนกเขาฝั่งซ้าย - ชุมชนที่ 4 บ้านใหม่คลองปูน- ชุมชนที่ 5 บ้านเนินสมบูรณ์ - ชุมชนที่ 6 บ้านชาติเจริญ - ชุมชนที่ 7 ศูนย์การค้าสระแก้วเมืองทอง- ชุมชนที่ 8 บ้านเนินรัตนะ 1 (เนินกลอย)- ชุมชนที่ 9 บ้านหลังสุขศาลา- ชุมชนที่ 10 บ้านเนินรัตนะ 2 (หลังวัด)- ชุมชนที่ 11 สระแก้ว - สระขวัญ - ชุมชนที่ 12 บ้านคลองจาน- ชุมชนที่ 13 บ้านโคกกำนัน- ชุมชนที่ 14 บ้านลัดกระสัง- ชุมชนที่ 15 บ้านหนองเสม็ดเหนือ- ชุมชนที่ 16 ตลาดสระแก้ว- ชุมชนที่ 17 บ้านคลองนางชิง- ชุมชนที่ 18 เฉลิมพระเกียรติ ร.9 - ชุมชนที่ 19 บ้านเอื้ออาทร - ชุมชนที่ 20 สระแก้ว - สระขวัญ 2

**สถานศึกษา**
โรงเรียนสระแก้ว
โรงเรียนอนุบาลวัดสระแก้ว โรงเรียนระดับอนุบาล–ประถมศึกษา
โรงเรียนสังกัดเทศบาลเมืองสระแก้ว จำนวน 2 แห่ง- โรงเรียนเทศบาล 1 (หนองกะพ้ออนุสรณ์)- โรงเรียนเทศบาล 2 (บ้านลัดกะสัง)
โรงเรียนในเขตเทศบาลเมืองสระแก้ว- โรงเรียนสระแก้ว- โรงเรียนอนุบาลวัดสระแก้ว- โรงเรียนอนุบาลเมืองสระแก้ว- โรงเรียนอนุบาลบ้านจันทร์- โรงเรียนดาราสมุทร สระแก้ว- โรงเรียนชุมชนพัฒนา

**อ้างอิง**

**แหล่งข้อมูลอื่น**
  เว็บไซต์เทศบาลเมืองสระแก้ว
สระแก้ว
หมวดหมู่:อำเภอเมืองสระแก้ว